open-index/open-wikipedia-markdown huggingface dataset:
נות'רוניכוס

ממוזער|איור אפשרי של נות'רוניכוס
**נות'רוניכוס** (שם מדעי: *Nothronychus*; מילולית: "טופר עצלן") הוא סוג של דינוזאור גדול ממשפחת התריזינוזאוריים, מקבוצת התרופודה, שחי באמריקה הצפונית בתור הקרטיקון מלפני 91–92 מיליון שנה.

## מאפיינים
היצור ידוע ממאובנים שנמצאו בין אריזונה וניו מקסיקו, בתחום קולורדו הקטן, ב-2001 בידי החוקרים ג'יימס קירקלנד (James Kirkland) ודאגלס וולף (Douglas G. Wolfe).

יצור זה היה גדול מאוד והגיע לגובה 3-3.6 מ', הגיע לאורך 4.5-6 מ' ושקל עד 1 טון. המין *Nothronychus mckinleyi* היה קטן מעט מקרובו *Nothronychus graffami*, אך רק במעט. הוא היה דומה מעט לעצלן קרקע ענקי וייתכן שגם כוסה נוצות, מה שהגדיל את הדמיון. דינוזאור זה היה יצור צמחוני בעל ראש קטן וחסר שיניים, צוואר ארוך והיה בעל זרועות ארוכות שהסתיימו בטפרים גדולים, איתם תלש מזון מהעצים. היו לו עצמות ירך גדולות וחזקות וזנב קצר. מבנה גופו הזכיר את בני משפחת האורניתומימיים אך הוא אינו קרוב שלהם.

יצור זה חי כמו עצלן קרקע גדול שליחך עלים מהעצים. הוא היה איטי מכדי לברוח מטורפים, אך היה יכול לחבוט בהם בעזרת טפריו הגדולות ולפצוע גם טורפים גדולים.

## בתרבות
*דינוזאור זה הופיע בסדרה הכוכב דינוזאור שם נראים מספר פרטים שמותקפים על ידי סוסקיטירנוסים אך פוצעים את אחד מהם.
*בנוסף הוא מופיע בסדרה כשהדינוזאורים שוטטו באמריקה.

## קישורים חיצוניים

קטגוריה:תריזינוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2001
אלקטרוזאורוס

**אלקטרוזאורוס** (שם מדעי: *Alectrosaurus*; מילולית: "לטאה בודדת") הוא סוג של דינוזאור טורף מקבוצת התרופודים שהיה קרוב לטירנוזאוריים וחי בסוף תקופת הקרטיקון. הוא היה טורף דו-רגלי שחי ברחבי מדבר גובי שבמונגוליה הפנימית (בתחומי סין של ימינו). מאובניו התגלו לראשונה ב-1933 ותוארו על ידי הפלאונטולוג צ'ארלס ו. גילמור.

## מאפיינים
אורכו של האלקטרוזאורוס הגיע לחמישה מטרים, גובהו לשני מטרים ושקלו עד 600 ק"ג, קטן בהרבה מרוב הטירנוזאורים. הוא היה בעל עצמות ירכיים גבוהות וחזקות שנועדו לריצה מהירה, ולסתות חזקות.

תחילה חשבו שמדובר בפרטים קטנים של גורגוזאורוס, אלברטוזאורוס או אף טרבוזאורוס, אך ניתוחים מהזמן האחרון הציעו שהיה קרוב קדום יותר של בני משפחת הטירנוזאוריים, מעל-משפחת טירנוזאורים, בדומה לאפלצ'יוזאורוס.

יצורים אלה היו טורפי-על במונגוליה וצדו לבד או בלהקות דינוזאורים קטנים מהם.

## בתרבות
האלקטרוזאורוס מופיע בסדרה הכוכב דינוזאור.

## גלריה

קובץ:Alectrosaurus.png|בהשוואה לאדם
קובץ:Alectrosaurus flipped.png
קובץ:Alectrosaurus reconstruction.JPG
קובץ:Alectrosaurus dinosaur.svg
קובץ:Alectrosaurm olseni.jpg
קובץ:Gigantoraptor and Alectrosaurus.jpg|אלקטרוזאורוס לצד גיגנטורפטורים


## קישורים חיצוניים

## הערות שוליים

קטגוריה:בעלי חיים שתוארו ב-1933
קטגוריה:טקסונים שתוארו בידי צ'ארלס ו. גילמור
קטגוריה:טירנוזאורים
קטגוריה:דינוזאורים שחיו בקרטיקון עליון באסיה
קטגוריה:מונגוליה: מאובנים
בריידיקנם

ממוזער|ימין|בריידיקנם
**בריידיקנם** (שם מדעי: ***Bradycneme***) הוא סוג של דינוזאור תרופוד קטן שחי בקרטיקון לפני 70 מיליון שנה ברומניה. מאובניו נמצאו ב-1975 ובתחילה נחשבו למאובני ינשוף ענקי. משמעות השם: "רגליים כבדות", ושם המין  הוא על שם הערפד הרומני, דרקולה.

## מאפיינים
יצור זה התגלה ב-1975 בחפירות בטרנסילבניה, רומניה, בהם נמצאה פיסה של עצם גפיים ועצמות דינוזאור דומה, מסוג *Heptasteornis*. תחילה הטקסונומים שבדקו אותו, סברו שאלה עצמות ינשופים ענקיים (בגובה 2 מ') ובהמשך הוא הועבר לסדרת השקנאים. כיום דעת המחקר מחשיבה את שני הדינוזאורים לשייכים למשפחה אלברזאוריים - בה גם המונונוקיוס, דינוזאור מונגולי אוכל טרמיטים. כמה חוקרים חושבים שהוא היה שייך למשפחת הטרודוניים.

הדינוזאור חי באי הקדום "האטג", שבים תטיס (כיום ליד העיר האטג ברומניה). באי זה היו מגוון מינים שעברו גמדות איים. הדינוזאור היה כנראה אוכל חרקים או טרף קטן דומה שנע בקבוצות קטנות ברחבי האי והתחמק מטורפים גדולים.

## בתרבות
הבריידיקנם מופיע בסדרה הכוכב דינוזאור שם הוא ניזון מלטאות ומנבלות של מגיארוזאורים.

## קישורים חיצוניים

קטגוריה:בעלי חיים שתוארו ב-1975
קטגוריה:טקסונים שתוארו בידי קולין הריסון
קטגוריה:אלברזאוריים
קטגוריה:דינוזאורים שחיו בקרטיקון עליון באירופה
סקורפיובנטור

**סקורפיובנטור** (שם מדעי: *Skorpiovenator*; מילולית: "צייד עקרבים" או "צייד עקרבי") הוא סוג של דינוזאור טורף ממשפחת האבליזאוריים שחי כ-95 מיליון שנה לפני זמננו באמריקה הדרומית. דינוזאור זה קיבל את שמו עקב מראהו המאיים ועקב העקרבים הרבים שנמצאו באתר החפירה הארגנטינאי.
## מאפיינים
דינוזאור זה הגיע לאורך  וייתכן שאף ל- והוא שקל 1.6 טון מטרי. הוא היה בעל זרועות קטנות ביותר, גוף גדול ורגליים גדולות ושריריות שתמכו בגוף. הראש היה עבה, קצר ובעל לסתות רחבות, נוקשות וכבדות. הגולגולת הייתה גבשושית ובעלת זיזים קצרים ובכל לסת היו 19 שיניים מעוקלות שנועדו לרסק עצמות, יותר שיניים מכל אבליואור אחר.

הדינוזאור התגלה בחפירות בריו נגרו, ארגנטינה, ב-2008. השלדים שהתגלו הם מהשלדים המושלמים ביותר מבני ממשפחתו, חסרים רק כמה חלקים מהזנב ומעצמות האצבע.

יצור זה הסתובב בין הערבות של ארגנטינה הקרטיקונית וטרף יצורים קטנים יותר שתפס או ניזון מנבלות, משתמש בלסתותיו החזקות כדי לפרק עצמות.

## בתרבות
דינוזאור זה מופיע בסדרה הכוכב דינוזאור שם הוא מבריח לקוסובאגוסים וניזון מארגנטינוזאורוסים צעירים וכן נראה בהמשך ניזון מארגנטינוזאורוס בוגר.

## ראו גם
*קרנוטאורוס - דינוזאור דומה בעל קרניים גדולות שחי מאוחר יותר

## קישורים חיצוניים

קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרננדו נובאס
זאורופגנקס

[ממוזער|מיני [אלוזאוריים בהשוואה לאדם. הזאורופגנקס באדום כהה]]
**זאורופגנקס** (שם מדעי: *Saurophaganax*; מילולית: "אדון אוכלי-הלטאות") הוא סוג מפוקפק וכימרי שככל הנראה היה שייך לדיפלודוקיד. לפני זה, הוא היה שייך למשפחת האלוזאוריים שחי ביורה העליון כ-150 מיליון שנה לפני זמננו. ישנם חוקרים שטענו שהיה מדובר במין של אלוזאורוס. הזאורופגנקס הוא המאובן הלאומי של אוקלהומה.
## גילוי
הזאורופגנקס התגלה ב-1931 באוקלהומה וקיבל את שמו כ-10 שנים לאחר מכן. המאובנים שנמצאו נחשבו למאובני אלוזאורוסים ורק ב-1995 החוקר דניאל צ'ור טען שסוג זה שונה מאלוזאורוס והוא סוג עצמאי, עקב צורתם השונה של החוליות וגודל הדינוזאור העצום. דבר זה היה נתון לוויכוח מדעי עד 2024. 

ב-2024, חוקרים מצאו שלא ניתן לשייך את הדוגמאות של הזאורופגנקס לתרופוד או לזארופוד. הלוחיות הדקות המושלמות היו שייכות לזארופוד, ככל הנראה אפטוזאורוס צעיר בעוד שחלק מהדוגמאות היו שייכות לדיפלודוקיד מאשר לאלוזאור. בגלל שהקשת עצבית היא מקוטעת קשות אז לא היה ניתן לדעת אם הזאורופגנקס היה תירופוד או זארופוד ולכן הוא הוגדר כטקסון מוטל בספק. ביחיד עם זה, מינים לשעבר של הזאורופגנקס הוכללו ב-2024 בתור מינים אחרים של האלוזאורוס. 

לפני שהוגדר כסוג מפוקפק של דינוזאור, הוא היה נחשב טורף-העל של היורה והיה גדול גם מקרובו האלוזאורוס. אורכו הגיע ל- ומשקלו ל-3–5.5 טון. הוא דמה במראהו לאלוזאורוס אך היה בעל חוליות שטוחות יותר. עם זאת מבנה לסתותיו וצורת גופו דומה מאוד לאלוזאורוס.

### בתרבות
הזאורופגנקס נראה בסדרה הכוכב דינוזאור בפרק הרביעי, שם הוא מופיע כיצור חוטף לאלוזאורוס שטרף קמפטוזאורוס את מזונו ומגרש אותו בנשיכה. הוא נראה גם בסדרת המשחקים: מלך הדינוזאורים.

הזאורופגנקס הוא המאובן הלאומי של מדינת אוקלהומה.

## קישורים חיצוניים

קטגוריה:בעלי חיים שתוארו ב-1995
קטגוריה:אלוזאוריים
קטגוריה:מאובני טקסונים שתוארו ב-1995
קטגוריה:טקסונים ללא מקור
קטגוריה:טקסונים שנויים במחלוקת
קטגוריה:ערכים שבהם מתאר הטקסון אינו מתאים
גספאריניזאורה

240px|ממוזער|איור אפשרי
**גספאריניזאורה** (שם מדעי: *Gasparinisaura*; מילולית: "לטאת גספאריני") הוא סוג של דינוזאור קטן מקבוצת האלסמריה שחי בקרטיקון העליון. מאובניו נמצאו ב-1992 במחצבים ליד העיר סינקו סאלטוס, ארגנטינה. דינוזאור זה קיבל את שמו מהחוקר הארגנטינאי זולמה דה-גספאריני (Zulma Brandoni de Gasparini).

מאובניו של יצור זה חסרי גולגולת ועצמות חשובות אך ניתן להסיק מהם שהוא היה קרוב משפחה של ההיפסילופודון. התגלו 3 מאובנים שלהם שהתבררו כשלדי פרטים צעירים.

דינוזאור קטן זה הגיע לאורך 1.8 מ' ושקל עד 13 ק"ג. הוא נע על שתי רגליים כדי לנוע מהר ולברוח מטורפיו. ככל הנראה הוא דמה להיפסילופודון והיה בעל מקור עם שיניים קטנות שהותאמו ללחיכת עלים. ייתכן שהדינוזאורים נדדו בלהקות לאורך מישורי אמריקה הדרומית.

## בתרבות
הגספאריניזאורה מופיע בסדרה הכוכב דינוזאור ובסרט דינוזאורים: ענקי פטגוניה.

## קישורים חיצוניים

קטגוריה:אורניתופודה
קטגוריה:דינוזאורים שחיו בקרטיקון עליון באמריקה הדרומית
קטגוריה:ארגנטינה: מאובנים
קטגוריה:מאובני טקסונים שתוארו ב-1996
מגיארוזאורוס

**מגיארוזאורוס** (שם מדעי: *Magyarosaurus*; מילולית: "לטאה מגיארית") הוא סוג של דינוזאור מקבוצת הטיטאנוזאוריה שחי בתור הקרטיקון באי הקדום "האצג" ברומניה.

## מאפיינים
זאורופוד זה עבר תהליך גמדות איים והיה קטן בהרבה מקרובי משפחתו, שהיו היצורים הגדולים ביותר על האדמה. אורכו מוערך ב-6 מ' ומשקלו רק 1.1 טון. הוא לא היה גבוה מאדם בוגר. גופו היה מכוסה בעור קשקשי מיוחד שכנראה הגן עליו מטורפים. למעשה הוא היה אחד הזאורופודים הקטנים ביותר.

הדינוזאור חי על האי הרומני יחד עם עוד דינוזאורים שעברו גמדות כמו האורניתופוד רבדודון, דמוי-ההדרוזאור תלמטוזאורוס והנודוזאור סטרותיוזאורוס, כנראה עקב מחסור במזון באיים והיעדר טורפים גדולים, מה שעודד גוף קטן שאינו צורך הרבה מזון. ישנם גם חוקרים הסוברים שהמאובנים שנמצאו הם של צעירים והבוגרים היו ענקיים יותר אך תאוריה זו לא הוכחה.

באיים אלה היו גם יצורים שעברו תהליך הפוך - ענקיות איים כמו התרופוד הטורף הגדול באלאור והפטרוזאור העצום הטצגופטריקס, שהיה הגדול ביצורים המעופפים וכנראה שגם היצור הגדול ביותר באי. ייתכן שהמגיארוזאורוס היה טרף חשוב עבור טורפים אלה.

## בתרבות
*המגיארוזאורוס מופיע בסדרה כוכב הדינוזאורים שם נראים כמה פרטים המותקפים על ידי טאראסקוזאורוסים שהורגים פרט אחד.
*בנוסף הוא מופיע בסדרה הכוכב דינוזאור שם כמה פרטים נטרפים בידי הטצגופטריקסים ובריידיקנמים.

## ראו גם
*אמפלוזאורוס  דינוזאור דומה שחי באירופה באותה תקופה.
## קישורים חיצוניים

קטגוריה:בעלי חיים שתוארו ב-1932
קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה
קטגוריה:רומניה: מאובנים
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1932
קפודקתילוס

**קפודקתילוס** (שם מדעי: ***Kepodactylus***) הוא סוג של פטרוזאור שחי בסופו של תור היורה באמריקה הצפונית והיה בעל דמיון לפטרודקטיל.

## מאפיינים
יצור זה התגלה ב-1992 בתצורת מוריסון בקולורדו מתחת לעצמותיו של סטגוזאורוס, אך הוא נחשב לדינוזאור וקיבל זיהוי ושם רק ארבע שנים לאחר מכן. משמעות שמו היא: "אצבע הגן" - "גן", על שם ה-"Garden Park" בקולורדו, בו נמצאו העצמות ו"אצבע", האצבע הארוכה איתה הפטרוזאור עופף.

העצמות הזכירו את עצמות המסדקטילוס, אך היו גדולות מהם בהרבה. מוטת כנפיו הגיע לאורך 2.5 מ' והייתה בעלת כיסי אוויר קטנים שעזרו לה לדאות. היו לו שיניים קטנות שעזרו להיאחז בטרף חלקלק כמו דגים וזנב קצר מאוד. כמו הרבה פטרוזאורים כנראה שהוא גם כוסה בשיער.

הפטרוזאור משויך כיום לקטנוצ'סמטיים, קרובי משפחתו של הפטרודקטיל. חוקרים אחרים מעריכים שהוא היה שייך לקבוצה Dsungaripteroidea , בה פטרוזאורים גדולים כמו האזדרקיים והאורניתוכיריים.

## בתרבות
פטרוזאור זה מופיע בסדרה הכוכב דינוזאור שם מעופפים מספר פרטים לצד סטגוזאורוסים וקמפטוזאורוסים.

## קישורים חיצוניים

קטגוריה:קטנוכסמטיים
קטגוריה:פטרוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1996
קימרוזאורוס

**קימרוזאורוס** (שם מדעי: *Kimmerosaurus*; מילולית: "לטאת קימרידג'") הוא סוג של פלסיוזאור מסדרת הפלסיוזאורים שחי בתור היורה. זוחל ימי זה היה קרוב משפחתו של הקריפטולידוס. 

## מאפיינים
מאובניו של היצור נמצאו בבריטניה בתצורות על חוף הים (ששמם באנגלית Kimmeridge Clay ), שבאתר המורשית העולמית: חוף היורה, בדורסט, בריטניה, אזור בו נמצאו מגוון יצורים ימיים מהיורה. 

נמצאו גולגולת עם שיניים וכמה חוליות צוואר, מהם מסיקים שהוא השתייך למשפחתו של הקריפתולידוס קריפטולידיים. לסתותיו היו רחבות ובעלות שורות שיניים חרוטיות שעזרו לו ללכוד דגים ביעילות. מבנה החוליות מאוד דומה לחוליות ה-*Colymbosaurus*, מה שגרם לכמה חוקרים לסבור שיצור זה הוא למעשה מאובן של *Colymbosaurus* ללא הראש.

ככל הנראה יצור זה חי רוב זמנו בים הקדום - ים תטיס ושם צד מגוון דגים ויצורי ים נוספים, אחריהם רדף בעזרת ארבעת סנפיריו הארוכים. הוא עצמו הותקף בידי זוחלי ים גדולים יותר כמו הפליוזאורוס שחי באותו אזור.

## בתרבות
הקימרוזאורוס מופיע בסדרה הכוכב דינוזאור שם נראים מספר פרטים המחפשים כרישי מלאך אך אחד מהפרטים נטרף על ידי פליוזאורוס.

## קישורים חיצוניים

קטגוריה:קריפטולידיים
קטגוריה:בעלי חיים שחיו ביורה עליון באירופה
קטגוריה:פלזיוזאורים שחיו ביורה באירופה
קטגוריה:מאובני טקסונים שתוארו ב-1981
רפטוזאורוס

ממוזער|שלד של רפטוזאורוס
**רפטוזאורוס** (שם מדעי: *Rapetosaurus*) הוא דינוזאור צמחוני גדול מקבוצת הטיטאנוזאוריה, ממשפחת הסלטזאוריים שחי בקרטיקון העליון כ-66–70 מיליון שנה לפני זמננו. מאובניו של דינוזאור זה התגלו במדגסקר. דינוזאור זה קרוי על שם האל המלגשי "רפטו" (Rapeto).

דינוזאור זה היה זאורופוד טיפוסי עם צוואר ארוך, זנב דק שהצליף באוויר, ראש צר ונחיריים בקדמת הגולגולת. בפיו היו מקובעים שיניים רבות דמויי עפרונות, באמצעותן תלש עלים וצמחייה. במראהו הוא הזכיר את בני משפחת הדיפלודוקיים. אורכו הגיע ל- ומשקלו ל-12 טון מטרי. אך למרות גודלו הוא היה קטן בהרבה מקרוביו באותה תקופה כמו האלמוזאורוס שחי באמריקה בסוף הקרטיקון והפרליטיטאן שחי באפריקה באמצע הקרטיקון.

מאובניו התגלו ב-2001, והרפטוזאורוס היה מהטיטאנוזאורים הראשונים שנמצאו עם שלד כמעט שלם, כולל גולגולת. המאובנים נמצאו ליד העיר המלגשית מאהאז'אנגה, באתר של אבן חול.

הדינוזאור הגדול חי לצד יצורים נוספים ייחודיים למדגסקר ביניהם הטורף הקניבלי מג'ונגזאורוס, שכנראה ניזון ממנו או לפחות מנבלותיו, המסיאקזאורוס, שהיה בעל שיני מסרק הפעורות החוצה מפיו, הרהונאביס והוורונה, ומגוון יצורים שעברו ענקיות איים כמו קרפדת בילזבופו או היונק הקדום *Vintana*.

## בתרבות
*נבלה של דינוזאור זה נראית בסדרה הכוכב דינוזאור.
*הרפטוזאורוס מופיע גם בסדרה מהפכת הדינוזאורים בה פרט אחד נטרף על ידי מג'ונגזאורוס כשפרט נוסף מוחץ קרפדת בילזבופו.

## קישורים חיצוניים

קטגוריה:סלטזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:מדגסקר: מאובנים
קטגוריה:טקסונים שתוארו בידי קתרין אן פורסטר
קטגוריה:מאובני טקסונים שתוארו ב-2001
סינרפטור

**סינרפטור** (שם מדעי: *Sinraptor*; מילולית: "גנב סיני" או "שודד סיני") הוא סוג של דינוזאור תרופוד שחי בתור היורה ביערות סין.

דינוזאור זה התגלה בחפירות ב-1992 בשינג'יאנג, סין, אזור בו נמצאו מספר דינוזאורים מהיורה כמו הצרטופסיד הקטן יינלונג, הזאורופוד הארוך ממנצ'יזאורוס והתרופוד גואלונג, מאבותיו של הטירנוזאורוס רקס. נמצאו באזור מספר שלדים שבורים או מנוקבים. כעבור שנתיים נמצא מין נוסף, אך יש מחלוקת עליו (המין *Sinraptor hepingensis*) האם הוא שייך לסוג הקרוב *Yangchuanosaurus* או שנותר בסוג זה.

תרופוד זה היה קרוב משפחה של המטריאכאנטוזאורוס ושל היאנגצ'ואנוזאורוס, כולם השתייכו למשפחת המטריאכאנטוזאוריים, שהייתה מאבותיהם של דינוזאורים טורפים כמו הקרכרודונטוזאוריים הענקיים.

אורכו של הדינוזאור הגיע ל-, גובהו ל-3 מטר ומשקלו ל-. הוא היה טורף בעל לסתות חזקות שיכל לרוץ מהר בעקבות טרפו.

## בתרבות
*הסינרפטור מופיע בסדרה הכוכב דינוזאור שם הוא טורף פרט אפידקסיפטריקס.
*הוא מופיע גם בסדרה מהפכת הדינוזאורים שם נראו שני פרטים שאחד מהם נהרג על ידי שונוזאורוס.

## ראו גם
*ארקטופוס – קרוב לסינרפטור שחי באירופה בתחילת הקרטיקון

## קישורים חיצוניים

קטגוריה:מטריאכאנטוזאוריים
קטגוריה:דינוזאורים שחיו ביורה עליון באסיה
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-1994
ג'יהולוזאורוס

**ג'יהולוזאורוס** (שם מדעי: *Jeholosaurus*) הוא סוג דינוזאור צמחוני שחי בתור הקרטיקון לפני 126 מיליון שנה.

מאובני הדינוזאור התגלו בשנת 2000, במחוז ליאונינג שבסין. גילה אותם הפלאונטולוג הסיני שו שינג וקרא להם על שם המחוז ההיסטורי "ג'יהול". ממצאי החפירות העלו מספר שלדים חסרים וגולגולת שבורה שכוסו באפר וולקני ונמצא שלד דומה באותו אזור, במצב יותר טוב. שני הממצאים היו של פרטים צעירים.

יצור זה היה קרוב משפחה של ההיפסילופודון. לא ברור מה היה גודלו של הבוגר משלדי הצעירים החלקיים. אורך הצעירים הגיע ל-70 ס"מ עם זנב באורך 35 ס"מ ולסת באורך 6.3 ס"מ. יצור זה נע על שתיים והסתובב בקבוצות קטנות ביער, מחפש מזון צמחי. שיניו החזקות עזרו לו לתלוש את העלים וללעוס אותם. מבנה השיניים מרמז שאולי יצור זה גיוון גם באכילת בשר של יצורים קטנים יותר.

## בתרבות
דינוזאור זה הופיע בסדרה הכוכב דינוזאור שם נראה פרט אחד שנטרף על ידי להקה של סינאורניתוזאורוס.

## קישורים חיצוניים

קטגוריה:בעלי אגן דמוי עוף
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2000
זאורורניתוידיז

ממוזער|איור אפשרי
**זאורורניתוידיז** (שם מדעי: *Saurornithoides*; מילולית: "לטאה עם ראש עוף") הוא סוג דינוזאור ממשפחת הטרודוניים שחי לפני 75 מיליון שנה באסיה והיה טורף דו-רגלי מהיר.

דינוזאור זה היה קרוב של הטרודון מאמריקה הצפונית וכמותו היה בעל לסתות צרות ובעל זרועות ארוכות עם טפרים חדים בקצוותיהם. אורכו הגיע ל-2–3.5 מטר ומשקלו ל-35–45 ק"ג. עיניו הגדולות יכולות לרמז על היותו בעל ראייה לילית וגם בעל ראייה חדה ביותר. כמו כן ייתכן שהוא היה מכוסה נוצות. היו לו טפרים נשלפים על זרועותיו וגם על בוהנות רגליו, איתם הוא הרג את טרפו.

מאובניו נמצאו במונגוליה בתצורו ג'אדוצ'טה (Djadochta Formation) לצד דינוזאורים כמו הפרוטוצרטופס, האובירפטור והטרבוזאורוס. כנראה שהוא נע במדבר בקבוצות קטנות וחטף יצורים קטנים עם טפריו המעוקלות.

## בתרבות
הזאורורניתוידיז מופיע בסדרה הכוכב דינוזאור בפרק השני, שם נקבה מקננת שומרת על קינה וביציה מפני אובירפטור אך נטרפת ליד הקן בהמשך בידי גיגנטורפטור גדול.

בנוסף הוא מופיע בסדרה התנגשות הדינוזאורים והתוכנית העוקבת אחריה, היום האחרון של הדינוזאורים. עם זאת מאובניו לא נמצאו בסמוך להכחדת הקרטיקון לפני 66 מ"ש, אלא מעל 10 מיליון שנה מוקדם יותר.

## קישורים חיצוניים

קטגוריה:בעלי חיים שתוארו ב-1924
קטגוריה:טרודוניים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1924
טראטופונאוס

[ממוזער|טרטופונאוס בציד [פרזאורולופוס]]
**טראטופונאוס** (שם מדעי: *Teratophoneus*; מילולית: "רוצח מפלצתי") הוא סוג דינוזאור ממשפחת הטירנוזאוריים שחי בתור הקרטיקון לפני 76–77 מיליון שנה באמריקה הצפונית.

מאובני דינוזאור זה התגלו במחצבים במדינת יוטה, ארצות הברית והתגלו בעיקר גולגולת עם כמה עצמות נוספות. בתחילה חשבו שגילו מספר עצמות אך התברר שהם שייכות לדינוזאורים אחרים. סוג זה כלל מין אחד - *Teratophoneus curriei*, על שם הפלאונטולוג האמריקאי פיליפ קורי.

הדינוזאור הגיע לאורך  ושקל מעל . הוא היה קטן יחסית לרוב הטירנוזאורים שיכלו לשקול מעל 6 טונות. הייתה לו לסת גדולה בעלת יכולת נשיכה חזקה מאוד. היו לו מעט קוצים על עורפו וגבו והוא היה יצור דו-רגלי מהיר.

הוא חי ליד אזורי הביצות והערבות של יוטה הקדומה, שבעבר הייתה ליד הים הפנימי המערבי, שם שגשגו מינים רבים של דינוזאורים, ביניהם תרופודים נוספים כמו דרומאוזאוריים, אורניתומימוס וטרודוניים, אוכלי עשב כמו הפרזאורולופוס, הנסוטוצרטופס, קוסמוצרטופס ואנקילוזאורים. הטרטופונאוס היה כנראה אחד מטורפי העל של האזור.

## קישורים חיצוניים

קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2011
קטגוריה:ארצות הברית: מאובנים
דריפטוזאורוס

[ממוזער|איור של זוג דריפטוזאורוסים נלחמים של [צ'ארלס ר. נייט מ-1896]]
**דריפטוזאורוס** (שם מדעי: *Dryptosaurus*; מילולית: "לטאה קורעת", על שם טפריו הגדולות) הוא סוג דינוזאור טורף שהיה קרוב למשפחת הטירנוזאוריים והשתייך לקבוצה הקרובה אאוטירנוזאורים. הוא חי בתור הקרטיקון באמריקה הצפונית לפני 67 מיליון שנה. מאובני הדינוזאור נמצאו בניו ג'רזי, ב-1866 והוא אחד הדינוזאורים התרופודים הראשונים שהתגלו למדע, אף שהתגלו שלדים לא מושלמים שלו.

דינוזאור זה הגיע לאורך 7.5 מטר ושקל מעל 1.5 טון. הוא היה דו-רגלי בעל שרירי רגליים גדולים ובשונה מבני משפחת הטירנוזאוריים, היה בעל זרועות בינוניות שהכילו 3 אצבעות. ייתכן גם שהוא כוסה בנוצות. פיו הכיל שיניים קטנות יותר משיני הטירנוזאורים, אך עדיין הותאם לנשיכה חזקה. היצור דמה במראהו למינים כמו האלברטוזאורוס אך היה קטן וזריז יותר ושויך למשפחה נפרדת - **דריפטוזאוריים** (Dryptosauridae), הקרובה בעיקר לדינוזאור אלקטרוזאורוס.

ככל הנראה דינוזאור זה חי לאורך החופים וצד דינוזאורים קטנים יותר כמו הדרוזאוריים. ייתכן שהוא צד בלהקות.

## קישורים חיצוניים

קטגוריה:בעלי חיים שתוארו ב-1877
קטגוריה:טקסונים שתוארו בידי עותניאל צ'ארלס מארש
קטגוריה:טירנוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1877
פלורופליטס

**פלורופליטס** (שם מדעי: *Peloroplites*; מילולית: "מפלצת משוריינת") הוא סוג דינוזאור ממשפחת הנודוזאוריים שחי באמריקה הצפונית בתור הקרטיקון. מאובניו נמצאו ביוטה ב-2008. התגלה מין אחד שלו - *Peloroplites cedrimontanus*.

דינוזאור זה השתייך לקבוצת הדינוזאורים המשוריינים שכוסו בלוחות גרמיות עבות לאורך גופם. הוא היה מהגדולים שבבני משפחתו והגיע לאורך של 5-5.5 מ', דמה מאוד לזאורופלטה, שהתגלה באותו אזור. ליצור זה הייתה גולגולת באורך 56 ס"מ שהייתה בעלת מעט כיסוי גרמי והייתה עם עיניים קטנות ולסתות קצרות אך חזקות ובעלות שיניים נוקשות בחלק הפנימי של הפה. היו לו 6 חוליות עבות שהגנו על פלג הגוף העליון ומעל הגוף התנוססו קוצים קצרים. הרגליים היו קצרות והזנב ישר והסתיים בקצה עבה.

אנקילוזאור זה חי במישורי יוטה, נע באיטיות וניזון מאכילת צמחייה קשה, אותה לעס בלסתותיו החזקות. ייתכן שהוא גם חי בקבוצות גדולות או לצד דינוזאורים אוכלי עשב נוספים, למשל איגואנודוניים.

## קישורים חיצוניים

קטגוריה:נודוזאוריים
קטגוריה:דינוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-2008
ת'אוזנד אוקס

**ת'אוזנד אוקס** (באנגלית: **Thousand Oaks**) עיר בקליפורניה, ארצות הברית. נכון לשנת 2016, מתגוררים בעיר כ-128,888 תושבים. ת'אוזנד אוקס ממוקמת כ-24 ק"מ מקצה העיר לוס אנג'לס.

## היסטוריה
אינדיאנים התיישבו באזור זה כבר לפני למעלה מ-10,000 שנים. האירופאי הראשון שהגיע לסביבה היה החוקר הספרדי חואן רודריגס קבריו בשנת 1542. במהלך המאה ה-19 התקיימו סכסוכים רבים על הטריטוריה בין האינדיאנים לספרדים. לאחר מלחמת העצמאות של מקסיקו השטח הפך לשטח מקסיקני. בשנת 1850 השטח סופח לארצות הברית. ההתיישבות הכפרית החלה להתפתח במהלך שנות ה-70 של המאה ה-19. לקראת סוף המאה היגרו לאזור מהגרים רבים מנורווגיה. במהלך שנות ה-50 וה-60 של המאה ה-20 התרחשה הגירה המונית אל האזור. בספטמבר 1964 התקיים משאל עם סביב יצירת העיר באופן רשמי. כ-60% מתושבי הסביבה הצביעו בעד הקמת העיר, אשר הוכרזה באוקטובר שלאחר מכן.

## דמוגרפיה
לפי מפקד האוכלוסין משנת 2010, מתגוררים בת'אוזנד אוקס כ-126,683 נפש בכ-45,836 משקי בית. הצפיפות היא 886.4 נפש לקמ"ר. בשנותיה הראשונות, ת'אוזנד אוקס נחשבה לעיר של מעמד הפועלים, אך כיום מתגוררים בה אוכלוסייה יותר משכילה מן הצווארון הלבן.

ההרכב הגזעי הוא:
* 101,702 תושבים (80.3%) לבנים
* 11,043 תושבים (8.7%) אסיאתים
* 1,674 תושבים (1.3%) אפרו-אמריקאים
* 497 תושבים (0.4%) ילידים אמריקאים
* 7,015 תושבים (5.5%) מגזעים אחרים
* 4,752 תושבים (3.8%) משני גזעים או יותר

ההכנסה החציונית למשק בית בעיר היא 121,088$.

מבין התושבים הידועים אשר התגוררו בעיר למשך זמן כזה או אחר, ניתן למנות את בריטני ספירס, סילבסטר סטאלון, אלן דג'נרס, דין מרטין, קורט ראסל, הת'ר לוקליר ומרילין מונרו.

## כלכלה
עד שנות ה-50 של המאה ה-20 החקלאות הייתה המרכיב הכלכלי המרכזי באזור. בשנות ה-60 החלה להתפתח תעשיית היי-טק. כיום נחשבת לאחת הערים העשירות בארצות הברית. כיום, הכלכלה העירונית מושפעת מעסקים שונים ומתעשיות אלקטרוניקה, ביולוגיה, כלי רכב וכו'.

## קישורים חיצוניים

* 
* 

קטגוריה:קליפורניה: ערים
קטגוריה:יישובים שהוקמו ב-1964
גיגנטורפטור

**גיגנטורפטור** (שם מדעי: *Gigantoraptor*; מילולית: "גנב ענקי") הוא סוג דינוזאור גדול מענף התרופודה שחי בסוף הקרטיקון לפני 85-70.6 מיליון שנה. 

## מאפיינים
מאובניו של דינוזאור זה התגלו בחפירות ב-2007 במונגוליה, על ידי הפלאונטולוג הסיני שו שינג שסבר בתחילה שעצמותיו הם עצמות הזאורופוד *Sonidosaurus*, אך לאחר הרכבת העצמות התברר שהם לא מתאימים לזאורופוד, אלא לתרופוד כבד.

הג'יגנטורפטור היה החבר הגדול ביותר בקבוצה אובירפטורוזאוריה, בה דינוזאורים מהירים בעלי מקור קרני כמו האובירפטור שנחשבו בעבר לגנבי ביצים. רובם היו יצורים קטנים ומהירים אך הג'יגנטורפטור היה כבד מהם בהרבה, גדול בהרבה מהדינוזארו הבא אחריו - הצ'יטיפטי. הוא הגיע לאורך  ושקל מעל 1,400 ק"ג. חוקרים אחרים סברו שמשקלו עלה על 2.2 טון. למרות גודלו הוא דמה לשאר חברי קבוצתו, והיה בעל מקור קרני כבד עם מעט שיניים, כיפה גולגולתית וצוואר ארוך. כמו כן הוא נע על שתי רגליים והיה בעל זנב קצר. אצבעות הרגל דמו לאצבעות יענים אך הזרועות היו בעלות טופר בודד שהתעקל מעלה. לא נמצאו נוצות, אך מעריכים שבדומה למינים נוספים מקבוצתו הוא היה מכוסה נוצות לפחות באופן חלקי או בצעירותו.

לצד היצור נמצאו גם מאובני קנים וביצים שלהם, כך שהוא שמר על ביציו. ייתכן שהוא חימם את ביציו בעזרת גופו חם הדם. לא ברור האם הוא היה אוכל-כול או צמחוני, כמו מספר מינים מהקבוצה. מלתעות היצור התאימו לתלישה חזקה של מזון סיבי, כמו עלים ואולי גם בשר. בעזרת רגליו הארוכות היה יכול להימלט מטורפים, כגון הטרבוזאורוס, וייתכן שהסתייע בטפריו הגדולים כדי להתגונן.

## בתרבות
* הג'יגנטורפטור מוצג כהולוגרמה בסרט "עולם היורה" לצד מוצג אדמונטוזאורוס.
* הג'יגנטורפטור מופיע בסדרת ה-BBC, "הכוכב דינוזאור", בפרק השני והשישי בתור דינוזאור ממדבר גובי שקינן על הקרקע ונשמר מטורפים כמו האלקטרוזאורוס, כשלעיתים טרף דינוזאורים אחרים כמו הזאורורניתוידיז כשלצידו נראה קרובו הקטן יותר, אובירפטור. לבסוף הפרטים האחרונים נכחדים בסופות חול ענקיות במדבר גובי.
* ב"מהפכת הדינוזאורים", בפרק הראשון, נראה ג'יגנטורפטור מרקד לנקבות ופורש רצועת נוצות דומות לנוצות טרגופן, מפחיד בכך יונקים החיים במאורה תחתיו.
* נראה בתוכנית של נשיונל ג'יאוגרפיק "Bizarre Dinosaurs".
* נראה בסדרת הילדים "דינו דן".
* מאוזכר בסדרה "Extreme Dinosaurs".

## קישורים חיצוניים

[מרכז|400px|ממוזער|איור של גיגנטורפטורים עם [אלקטרוזאורוס.]]

קטגוריה:קנגנתיים
קטגוריה:דינוזאורים שחיו בקרטיקון עליון באסיה
קטגוריה:מונגוליה: מאובנים
קטגוריה:מאובני טקסונים שתוארו ב-2007
דנייפר סמולנסק

**דניֶיפר סְמוֹלֶנְסְק** (ברוסית: **ФК Днепр Смоленск**) הוא מועדון כדורגל מקצועני רוסי מהעיר סמולנסק שהתקיים בשנים 2004–2019.

## היסטוריה
המועדון נוסד לראשונה בשנת 2004 בשם מועדון הכדורגל סמולנסק במקום מועדון קריסטל סמולנסק שפורק והתמודד בליגת הכדורגל הלאומית של רוסיה בשנים 2005 - 2007 ובעונת 2011. בשנת 2008 נקרא דנייפר ובשנים 2016—2018 פעל כמרכז לפיתוח הכדורגל במחוז סמולנסק, שבבעלות ממשלת המחוז והתמודד בליגת הכדורגל המקצוענית של רוסיה.

ב-2018 שונה שמו חזרה ל**דנייפר**, אך שנה לאחר מכן פורק סופית.

### מועדון "סמולנסק"

ב-5 בפברואר 2019, ממשלת מחוז סמולנסק הודיעה על כוונתה להקים מועדון כדורגל חדש במקום דנייפר תחת השם "סמולנסק", שנועד להתמודד בליגה השנייה, אך לא עבר את הליכי הרישוי והועבר לליגה השלישית לעונת 2019/2020.

## אצטדיון הקבוצה
הקבוצה אירחה את משחקיה באצטדיון ספרטק בעיר שנבנה בשנת 1959 ומכיל 12,500 מושבים. אצטדיון משני נוסף בו הקבוצה התאמנה הוא אצטדיון האקדמיה הממשלתית לספורט של סמולנסק, המכיל 2,000 מושבים. אצטדיון נוסף, המשמש בעיקר את קבוצות הנוער בעיר הוא אצטדיון סאפה, המכיל 3,500 מושבים.

## ראו גם
*קריסטל סמולנסק

## קישורים חיצוניים
* 
* 

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל רוסיות שהתפרקו
קטגוריה:קבוצות כדורגל שהוקמו ב-2004
קטגוריה:סמולנסק
האינפנטה קרלוס, רוזן מונטמולין

**האינפנטה קרלוס, רוזן מונטמולין** (בספרדית: **Carlos de Borbón**  31 בינואר 1818 - 13 בינואר 1861), היה הטוען לכתר ספרד בין השנים 1845–1861.

## ביוגרפיה
קרלוס נולד ב-31 בינואר 1818 במדריד, לאינפנטה קרלוס, רוזן מולינה ולמריה פרנסיסקה, נסיכת פורטוגל, בתם של ז'ואאו השישי, מלך פורטוגל וקרלוטה ז'ואקינה מספרד.

בשנת 1830 נולדה לדודו פרננדו השביעי, מלך ספרד בתו הבכורה איזבלה, ומכיוון שלא היו לו בנים, ביקש פרננדו להוריש לה את המלוכה. הקורטס המליץ על ויתור על החוק הסאלי והמלכת בתו של המלך, איזבלה למלכה, אולם, הדבר הביא לפיצול בשורות המלוכנים שחלקם סירב לקבל את הוויתור על עקרון הירושה דרך הזכר וביקש להמשיך את שושלת בית בורבון על ידי אחיו של המלך, אביו קרלוס. אביו לא פעל רבות למען זכותו לכתר, אולם אמו מריה פרנסיסקה, נסיכת פורטוגל ואחותה מריה תרזה, נסיכת ביירה פעלו רבות לשם כך, ובעקבות כך נשלחה משפחתם במרץ 1833 לפורטוגל.

ב-29 בספטמבר 1833 מת פרננדו השביעי, ובתו איזבלה השנייה, מלכת ספרד עלתה לשלטון במקומו, אך הסכסוך עם תומכיו של קרלוס גרם לפריצת המלחמה הקרליסטית הראשונה. לאחר מפלתו של דודו מיגל הראשון, מלך פורטוגל בשנת 1834 נמלטה משפחתם לאנגליה, ומשם עברו לצרפת. באותה שנה מתה אמו, ובאוקטובר 1837 התחתן אביו עם אחותה הגדולה, מריה תרזה, נסיכת ביירה.

במאי 1845 ויתר אביו על זכויותיו לכס ספרד לטובת קרלוס, ובשנת 1847 פרצה המלחמה הקרליסטית השנייה שנמשכה עד לשנת 1849. ב-10 ביולי 1850 התחתן קרלוס עם מריה קרולינה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד, אך לא היו להם ילדים. בשנת 1855 מת אביו, וקרלוס הוכר על ידי הקרליסטים הוכר כ**קרלוס השישי, מלך ספרד**, וב-13 בינואר 1861 מת קרלוס במפתיע בטריאסטה יחד עם אשתו ואחיו האינפנטה פרננדו דה בורבון וברגנסה. מכיוון שלא היו לו ילדים, ירש את תאריו אחיו חואן, רוזן מונטיסון.

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידי 1818
קטגוריה:נפטרים ב-1861
משפחת דלויה

**משפחת דלויה** היא משפחה שמקורה בכפר "לויה" (ד-לויה) בספרד. רבים ממנה עברו למרוקו בעת גירוש ספרד, בראש השושלת עומד רבי יצחק דלויה הראשון, מגולי ספרד שהתיישב במרקש. חלק מבני המשפחה התפזרו גם בערים אחרות במרוקו. אך רוב המשפחה הייתה במרקש עד לעלייה הגדולה לארץ ישראל באמצע המאה ה-20. משפחת דלויה התאפיינה ברבנים ודיינים של העיר מרקש.

## אבי המשפחה
בראש השושלת עמד רבי יצחק דלויה שהיה ידוע כמקובל ועושה ניסים. לימים כאשר הגיע למרקש, היה ראש קהילת המגורשים - "לעז'מיין" במרקש ובית הכנסת המיוחד להם הנקרא (בערבית יהודית מרוקאית): "צלאת ל'עז'אמא". קהילת המגורשים התאפיינה בכמה מאפיינים שונים מקהילת "התושבים" (המקומיים), ושינויים אלו נהגו עד לימינו. במשפחה קיימת מסורת לפיה רבי יצחק דלויה התווכח עם מרן הבית יוסף בכמה עניינים הלכתיים, והוויכוח הסתיים בחלק מהעניינים בהודאה מצד מרן הבית יוסף לרבי יצחק, ובשאר הדברים מרן הבית יוסף לא הצליח לשכנע את רבי יצחק דלויה לחזור בו.

למעשה, חלק מהחוקרים סבורים שמכיוון שאין בידינו כל עדות בכתב על רבי יצחק דלויה זה אלא ממסורת בעל פה, וגם חוקרי רבי יוסף קארו לא מתעדים שרבי יוסף קארו דרך באדמת מרקש, הם מפקפקים על מסורת המשפחה. לדעתם אבי המשפחה הנמצא בכתובים הוא רבי מאיר דלויה. רבי מאיר דלויה חי בתחילת המאה ה-17 והוא אביו של רבי יצחק דלויה המתועד. רבי מאיר היה דרשן מפורסם, וככל הנראה כתב פירוש מקיף על מאמרי חז"ל על פרשיות התורה, שארית מכתביו נדפסו בספר 'תורת משפחת דלויה' - 'ביאורי מהר"ם דלויה' עמ' 137–261.

## השושלת
שושלת המשפחה:

# הרב יצחק דלויה הראשון - אבי המשפחה
# רבי מאיר דלויה מחכמי מרקש, אביו של רבי יצחק דילוייה השני (משנת ה'תע"א)
# רבי יצחק דלויה מחכמי מרקש, בן רבי מאיר.
# רבי יהודה דלויה מחכמי מרקש, אחיו של רבי יצחק הנ"ל. (נהרג על שהלשינו עליו בשנת ה'תס"א, 1701)
# רבי משה דלויה מחכמי מרקש, אחיו של רבי יצחק דלויה הנ"ל.
# רבי יצחק דלויה מחכמי מרקש, חי בשנת ה'תצ"ג.
# רבי מרדכי דלויה מחכמי מרקש, בן רבי יצחק דלויה הנ"ל.
# רבי יעקב דלויה מחכמי מרקש, בן רבי מרדכי הנ"ל.
# רבי מאיר דלויה מחכמי מרקש, בן רבי יעקב הנ"ל.
# רבי יהודה דלויה מחכמי מרקש, בן אחר של רבי יצחק דלויה הנ"ל, ואחיו של רבי מרדכי הנ"ל.
# רבי יוסף יצחק דלויה מחכמי מרקש.
# רבי יעקב דלויה, מחכמי מקנס.
# רבי מאיר דלויה, בן רבי יעקב ממקנס
# בנו, רבי יעקב דלויה, מחכמי מקנס
# בנו, רבי אליעזר דלויה מחכמי מקנס.
## שירים לכבוד רבני משפחת דלויה
### שיר לכבוד רבי יצחק דלויה
שיר זה הועבר במסורת על ידי המשפחה:

### קינה לרבי יצחק דלויה השני (ה'תע"א)
בהקדמה לקינה לקמן, שחיברה הרב יעקב אבן צור, כותב בזו הלשון: .

הקינה:

### שיר לכבוד רבי יעקב דלויה
רבי דוד חסין כתב שיר לכבוד רבי יעקב דלויה בספרו "תהלה לדוד": 

## ראו גם
* יצחק דלויה
* מרקש

## לקריאה נוספת

* **'מבוא ראשון - תולדות משפחת דלויה וחכמיה**', נדפס בספר 'תורת משפחת דלויה' עמ' 27-123.

## ביאורים

## הערות שוליים

קטגוריה:מרקש: רבנים
דלויה
דלויה
ולס מוסקבה

ממוזער|הלוגו בשנים 2017–2020
**וֵלֶס מוסקבה** (רוסית: ФК Велес Москва) הוא מועדון כדורגל רוסי מקצועני ממוסקבה. נוסד ב-2016.

מאז 2020 מארח את משחקי הבית באצטדיון אוונגרד בעיר דמודדובו במחוז מוסקבה.

## היסטוריה
ולס נוסדה כמועדון כדורגל ב-2016 על בסיס בית הספר לכדורגל "סאבלובסקאיה" על ידי משקיעים מחברת Veles Capital שעל שמה נקראת הקבוצה. המועדון הוא פרטי וממומן מכספי המייסדים.

בעונת 2016/17 המועדון סיים בראשות טבלת אליפות מוסקבה וקיבל את הזכות לשחק בליגה השנייה. בשנת 2018, הוקמה אקדמיה לנוער, המשחקת בליגה הרוסית השלישית. ב הקבוצה העפילה לראשונה לשלב 32 האחרונות והודחה בדו-קרב פנדלים בתוצאה 5-6 נגד טורפדו מוסקבה, במשחק שהסתיים בשוויון 3:3 בזמן החוקי.

בסיום עונת 2019/2020 העפילה לראשונה בתולדותיה לליגה הלאומית, לאחר שזכתה באליפות המרכז של הליגה המקצוענית.

בעונת 2021/2022 העפילה לשלב 32 האחרונות בגביע הרוסי. בתום עונת 2022/23 חזרה לליגה השנייה.
## קישורים חיצוניים
* 

## הערות שוליים

קטגוריה:מוסקבה: מועדוני כדורגל
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-2016
מריה פרנסיסקה, נסיכת פורטוגל

**מריה פרנסיסקה, נסיכת פורטוגל** (בפורטוגזית: **Maria Francisca de Bragança**; 22 באפריל 1800 - 4 בספטמבר 1834), הייתה בתו של ז'ואאו השישי, מלך פורטוגל ואשתו של האינפנטה קרלוס, רוזן מולינה.

## ביוגרפיה
מריה פרנסיסקה נולדה ב-22 באפריל 1800 בקואלוז', לז'ואאו השישי, מלך פורטוגל ולקרלוטה ז'ואקינה מספרד, בתם של קרלוס הרביעי, מלך ספרד ומריה לואיסה מפארמה. עם כיבוש פורטוגל על ידי צבאות נפוליאון בשנת 1807 בעקבות סירובה להשתתף באמברגו על בריטניה, נמלטה המשפחה המלכותית וכל הממשלה הפורטוגלית למושבה ברזיל, שם התיישבו בריו דה ז'ניירו.

ב-22 בספטמבר 1816 התחתנה מריה פרנסיסקה עם האינפנטה קרלוס, רוזן מולינה, ממנו נולדו לה 3 בנים. בשנת 1830 נולדה לגיסה פרננדו השביעי, מלך ספרד בתו הבכורה איזבלה, ומכיוון שלא היו לו בנים, ביקש פרננדו להוריש לה את המלוכה. הקורטס המליץ על ויתור על החוק הסאלי והמלכת בתו של המלך, איזבלה למלכה, אולם, הדבר הביא לפיצול בשורות המלוכנים שחלקם סירב לקבל את הוויתור על עקרון הירושה דרך הזכר וביקש להמשיך את שושלת בית בורבון על ידי אחיו של המלך, בעלה קרלוס. קרלוס לא פעל רבות למען זכותו לכתר, אולם מריה פרנסיסקה ואחותה מריה תרזה, נסיכת ביירה פעלו רבות לשם כך, ובעקבות כך נשלחו קרלוס ומשפחתו במרץ 1833 לפורטוגל.

ב-29 בספטמבר 1833 מת פרננדו השביעי, ובתו איזבלה השנייה, מלכת ספרד עלתה לשלטון במקומו, אך הסכסוך עם תומכיו של קרלוס גרם לפריצת המלחמה הקרליסטית הראשונה. לאחר מפלתו של אחיה מיגל הראשון, מלך פורטוגל בשנת 1834 נמלטו קרלוס ומריה פרנסיסקה לאנגליה, שם הציעה הממשלה לקרלוס קצבה שנתית של 30 אלף לירות שטרלינג, אם יתכחש לטענותיו ולא יחזור לספרד או לפורטוגל, אך קרלוס סירב לכך בהחלטיות. ביולי הוא עבר לצרפת, וב-4 בספטמבר 1834 מתה מריה פרנסיסקה באלברסטוק, המפשייר, אנגליה.

## משפחתה
ב-22 בספטמבר 1816 התחתנה מריה פרנסיסקה עם האינפנטה קרלוס, רוזן מולינה, ממנו נולדו לה 3 בנים:
* האינפנטה קרלוס, רוזן מונטמולין (1818–1861).
* חואן, רוזן מונטיסון (1822–1887).
* האינפנטה פרננדו דה בורבון וברגנסה (1824–1861).

## אילן יוחסין

## קישורים חיצוניים

קטגוריה:נשות אצולה פורטוגזיות
קטגוריה:ילידות 1800
קטגוריה:נפטרות ב-1834
משפט בלזן

[ממוזער|שמאל|ה[גימנסיה בה נערך המשפט.]]
**משפט בֶּלזֶן** (Belsen) הוא שמה של סדרת משפטים אשר ערכו שלטונות הכיבוש של בעלות הברית נגד בכירים ובעלי תפקיד בשלטון גרמניה הנאצית לאחר סוף מלחמת העולם השנייה.

משפט בלזן נערך בלינבורג, סקסוניה התחתונה, גרמניה בשנת 1945. הנאשמים היו גברים ונשים מיחידות האס אס ופקידים שעבדו במחנות ריכוז שונים, בייחוד באוושויץ ובברגן-בלזן.

המשפט הראשון עורר עניין רב בעולם. הציבור הרחב שמע לראשונה עדות ישירה מהאחראים לרצח ההמוני שהתרחש במחנות ההשמדה שבמזרח אירופה. משפטים נוספים שנערכו לאחר המשפט הראשון באותו המקום מכונים גם הם "משפט בלזן".

המשפט הראשון שנערך נקרא באופן רשמי "המשפט של יוזף קרמר ו-44 אחרים". המשפט החל בגימנסיה שבלינבורג ב-17 בספטמבר 1945.

הנאשמים היו 45 חברי וחברות אס אס לשעבר וקאפואים ממחנות הריכוז ברגן-בלזן ואושוויץ. אחד מן הנאשמים היה יוזף קרמר שהיה מפקד המחנה באושוויץ ולאחר מכן בברגן-בלזן. מתוך שאר הנאשמים, 12 היו קאפואים, 16 חברות אס אס ו-16 חברי אס אס.

המשפט ארך 54 ימים. כל הנאשמים טענו כי אינם אשמים. ב-17 בנובמבר בית המשפט דן 11 מן האשמים למוות בתלייה, 18 אשמים למאסר של 15 שנה בכלא, ו-14 זוכו בחנינה בעקבות תחנונים וערעורים. משפטי מאסר רבים התקצרו בצורה ניכרת, ועד 1955 שוחררו כל הנידונים למאסר.

### רשימת אנשי האס אס אשר נמצאו אשמים
(א'= אשם בפשעים באושוויץ, ב'= אשם בפשעים בברגן-בלזן)

## תגובת הציבור
משפט בלזן עורר עניין תקשורתי רב. יותר מ-100 נציגויות תקשורת ברחבי העולם דיווחו לאורך כל התפתחויות המשפט. דרך התקשורת והתיעוד בתמונות ובווידאו של מה שהתרחש במחנות אשר פורסם, העולם כולו התוודע לא רק לאלפי המיתות מרעב וממחלות בברגן-בלזן, אלא גם לרצח ההמוני המתוכנן שהתרחש באוושויץ בירקנאו, בעקבות עדויותיהם של הנאשמים, אשר תיארו את תהליך הסלקציה ואת השימוש בתאי גז ובמשרפה.

## ראו גם
* משפטי נירנברג הנוספים

קטגוריה:1945 בגרמניה
קטגוריה:ברגן-בלזן
קטגוריה:משפטים של פושעי מלחמה במלחמת העולם השנייה
קטגוריה:עשיית דין בנאצים ובעוזריהם
אליפות ישראל בשחמט 2002

**אליפות ישראל בשחמט 2002** הייתה האליפות ה-26 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים.

האליפות התקיימה בשיטת השווייצרית וכללה 9 סיבובים.

שופט התחרות היה מלכיאל פרץ.

בתחרות זכה איליה סמירין, שצבר 6.5 נקודות מ-9 אפשריות והקדים בהתרת שוויון נקודות את רבי-האמנים בוריס אברוך וזבולון (לאוניד) גופשטיין.

## טבלת תוצאות (של המסיימים בצמרת)

## קישורים חיצוניים

* תוצאות ומשחקי אליפות ישראל בשחמט 2002, באתר האיגוד הישראלי לשחמט

קטגוריה:תחרויות שחמט ב-2002
קטגוריה:אליפויות ישראל בשחמט
קטגוריה:2002 בישראל: ספורט
ארה אדומת מצח

**ארה אדומת מצח** (שם מדעי: *Ara rubrogenys*; למרות שהאקדמיה ללשון נתנה שם זה למין *[[Ara miltaris]]*) הוא מין של תוכי האנדמי למחוז הררי קטן ומדברי בבוליביה, ונמצא בסכנת הכחדה. תוכי זה נפוץ בשבי אך לא כחיית מחמד. תוכי זה ידוע גם כ**ארת לפרשניה**, על שם האורניתולוג הצרפתי פרדריק דה לפרשנייה, שהיה ראשון לתאר את המין.

## תיאור
אורכה של ארה זו 55-60 ס"מ. צבעה בעיקר ירוק ויש לה מצח אדום, כתם אדום מעל האוזניים ואדום בוהק או כתום מתחת לכנפיים. יש לה עור ורדרד המשתרע סביב העיניים. בנוסף, עיקול הכנפיים שלה ונוצות הכנף הראשיות הן אדומות.

## תפוצה ובית גידול
תפוצת ארה אדומת מצח מוגבלת לאזור הררי קטן של דרום מרכז בוליביה הממוקם כ-200 ק"מ ממערב לסנטה קרוז. בית הגידול של הארה מאופיין בצמחייה טבעית שכוללת קקטוסים, עצים קוצניים ושיחים. האקלים הוא צחיח למחצה עם לילות קרים וימים חמים. רוב הארות מקננים בחורים בעצים גדולים, אבל לרוב בסדקים אנכיים בצוקים. ארה זו נלכדת על ידי סחר בחיות מחמד ונהרגת על ידי חקלאיים מקומיים בעקבות פשיטה על יבולים.

## גלריה

קובץ:Ara rubrogenys -Jurong BirdPark-8.jpg
קובץ:Ara rubrogenys -Jurong BirdPark-6a.jpg
קובץ:Ara rubrogenys 1zz.jpg
קובץ:Red-fronted Macaw (Ara rubrogenys) -on branch-3cp.jpg
קובץ:Ara rubrogenys -Doué la Fontaine zoo-flying-8a.jpg|ארת אדומת מצח בתעופה
קובץ:Macaws at Jurong BirdPark-5.jpg|ארות אדומות מצח וארות כחולות-צהובות
קובץ:Two macaws -Fort Worth Zoo, Texas, USA-8a.jpg|ארה אדומת מצח לצד ארה יקניתונית
קובץ:Iconographie ornithologique (Pl. 72) (6120584056).jpg


## קישורים חיצוניים

* ארה אדומת מצח באתר NCBI (באנגלית)
* ארה אדומת מצח באתר Animal Diversity Web (באנגלית)
* ארה אדומת מצח באתר האנציקלופדיה של החיים (באנגלית)
* ארה אדומת מצח באתר GBIF (באנגלית)

## הערות שוליים

קטגוריה:בעלי חיים שתוארו ב-1847
קטגוריה:טקסונים שתוארו בידי פרדריק דה לפרסניה
קטגוריה:תוכיים
קטגוריה:בוליביה: עופות
מריה קרולינה, נסיכת שתי הסיציליות (1820–1861)

**מריה קרולינה, נסיכת שתי הסיציליות** (באיטלקית: **Maria Carolina di Borbone-Due Sicilie**; 29 בנובמבר 1820 – 14 בינואר 1861), הייתה בתו של פרנצ'סקו הראשון, מלך שתי הסיציליות ואשתו של האינפנטה קרלוס, רוזן מונטמולין.

## ביוגרפיה
מריה קרולינה נולדה ב-29 בנובמבר 1820 בנאפולי, לפרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה. בשנת 1830 מת אביה פרנצ'סקו הראשון, מלך שתי הסיציליות, ואחיה פרננדו השני, מלך שתי הסיציליות עלה לשלטון במקומו. ב-10 ביולי 1850 התחתנה מריה אנטוניה עם האינפנטה קרלוס, רוזן מונטמולין, אך לא היו להם ילדים. ב-14 בינואר 1861 מתה מריה קרולינה במפתיע בטריאסטה, יחד עם בעלה וגיסה האינפנטה פרננדו דה בורבון וברגנסה.

## אילן יוחסין

## קישורים חיצוניים

* 
קטגוריה:בית בורבון
קטגוריה:ילידות 1820
קטגוריה:נפטרות ב-1861
מריה ביאטריקס, ארכידוכסית אוסטריה-אסטה

**מריה ביאטריקס, ארכידוכסית אוסטריה-אסטה** (בגרמנית: **Maria Beatrix von Österreich-Este**; 13 בפברואר 1824 – 18 במרץ 1906), הייתה בתו של פרנץ הרביעי, דוכס מודנה, ואשתו של חואן, רוזן מונטיסון.

## ביוגרפיה
מריה ביאטריקס נולדה ב-13 בפברואר 1824 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה.

ב-6 בפברואר 1847 התחתנה מריה ביאטריקס עם חואן, רוזן מונטיסון, ממנו נולדו לה שני ילדים. בתחילה התגוררו השניים במודנה, אולם לאחר מהפכות 1848 באיטליה עברו השניים לאוסטריה, ומשם ללונדון, שם פיתח חואן נטיות ליברליות, ובעקבות כך הוא נפרד ממריה ביאטריקס שחזרה למודנה עם ילדיהם.

בשנת 1861 מתו אחי בעלה האינפנטה קרלוס, רוזן מונטמולין והאינפנטה פרננדו דה בורבון וברגנסה במפתיע בטריאסטה, ומכיוון שלא היו לקרלוס ילדים, ירש בעלה חואן את תאריו. בשל דעותיו הליברליות לא היווה חואן יריב לאיזבלה השנייה, מלכת ספרד למרות הירידה הדרסטית בפופולריות שלה, ובעקבות כך דרש ממנו בנם קרלוס, דוכס מדריד לוותר לטובתו על תאריו. ב-3 באוקטובר 1868 ויתר חואן על תאריו לטובת בנו, ובעקבות כך פרצה המלחמה הקרליסטית השלישית שבה תמך חואן בבנו.

בשנת 1883 מת גיסה אנרי, רוזן שאמבור ללא ילדים, ומכיוון שבעלה חואן היה הצאצא הזכר הבכיר של לואי הארבעה עשר, מלך צרפת, הוא הוכר על ידי המפלגה הלגיטימית כ**ז'אן השלישי, מלך צרפת ונווארה**. רוב המלוכנים בצרפת לא קיבלו את טענתו של חואן, ותמכו בפיליפ, רוזן פריז מבית אורליאן כטוען לכתר הצרפתי. בשנת 1887 מת חואן בברייטון, וב-18 במרץ 1906 מתה מריה ביאטריקס בגרץ.

## משפחתה
ב-6 בפברואר 1847 התחתנה מריה ביאטריקס עם חואן, רוזן מונטיסון, ממנו נולדו לה שני בנים:
* קרלוס, דוכס מדריד (1848–1919)
* אלפונסו קרלוס, דוכס סן חיימה (1849–1936)

## אילן יוחסין

## קישורים חיצוניים

קטגוריה:בית הבסבורג
קטגוריה:בית אוסטריה-אסטה
קטגוריה:ילידות 1824
קטגוריה:נפטרות ב-1906
מישל מקנמרה

**מישל איילין מקנמרה** (באנגלית: **Michelle Eileen McNamara**; 14 באפריל 1970 – 21 באפריל 2016) הייתה כותבת ובלוגרית אמריקאית שעסקה בכתיבה בנושא מקרי פשע אמיתיים. מחברת הספר *I'll Be Gone in the Dark: One Woman's Obsessive Search for the Golden State Killer*, שעסק בפרשת הרוצח מגולדן סטייט וראה אור ב-2018, לאחר מותה.

## ביוגרפיה
מקנמרה גדלה באוק פארק, אילינוי, בת לתומס וריטה מקנמרה, ולה ארבע אחיות ואח.
כשהייתה בת 14 נרצחה צעירה תושבת העיירה, שהתגוררה לא הרחק מביתה. הרוצח מעולם לא נתפס והמקרה עורר במקנמרה השראה ועניין בתחום.

בשנת 2005 נישאה לשחקן והקומיקאי פאטון אוסוולט ונולדה להם בת אחת. כתלמידת תיכון כתבה והייתה עורכת בעיתון בית הספר.
ב-1992 סיימה לימודיה באוניברסיטת נוטרדאם, וקיבלה תואר שני בכתיבה יצירתית מאוניברסיטת מינסוטה.

באפריל 2016 מתה מקנמרה בשנתה מהתקף לב. היא הייתה בת 46 במותה.

## קריירה
בשנת 1997, עם תום לימודיה, עברה ללוס אנג'לס במטרה לכתוב עבור תעשיית הסרטים והטלוויזיה.
בשנת 2006 השיקה מקנמרה את הבלוג "True crime Dairy" שעסק בחקר מקרי פשע קשים שלא פוענחו. הבלוג עסק בפשעים שלא זכו לתהודה רבה בציבור ובניסיון לפענח אותם.

בשנים 2013–2014 כתבה בעיתון "לוס אנג'לס מגזין" מאמרים בנושא פרשת "הרוצח מגולדן סטייט". מקנמרה הגתה את הכינוי "הרוצח מגולדן סטייט, עבור הפושע שאנס ורצח פעמים רבות בשנות השבעים והשמונים. עד לשנת 2001 חשבו רשויות אכיפת החוק כי שני פושעים שונים ביצעו את זממם, האחד נודע כ"האנס מהאזור המזרחי" והשני כ"צייד הלילה המקורי". רק ב-2001 נודע כי מדובר באותו אדם, שהוא "הרוצח מגולדן סטייט" כפי שהחל להיקרא בתקשורת ובציבור בעקבות מקנמרה. מקנמרה חתמה על הסכם להוצאת ספר עם הוצאת הספרים הרפר קולינס ובשנת 2013 החלה לכתוב ספר על הפרשה.

הספר "I'll Be Gone in the Dark: One Woman's Obsessive Search for the Golden State Killer" עודכן לאחר מותה והושלם על ידי פול היינס ובן זוגה פאטון אוסוולד. הוא יצא לאור ב-27 בפברואר 2018, כשנתיים לאחר מותה וזמן קצר לפני ההודעה על מעצרו של ג'וזף ג'יימס דיאנג'לו, שדגימות ה-DNA שלו נמצאו תואמות לאלו של הרוצח מגולדן סטייט. הספר הגיע למקום השני ברשימת רבי המכר השבועית של הניו יורק טיימס לספרי עיון, ולמקום הראשון ברשימת רבי מכר לספרי עיון של הניו יורק טיימס המורכבת מספרי עיון אלקטרונים ומודפסים.

באפריל 2018 נעצר ג'וזף ג'יימס דיאנג'לו ונמצאה התאמה בין ה-DNA שלו לבין ה-DNA של הרוצח מגולדן סטייט.

בשנת 2020 הוציאה רשת HBO סדרה תיעודית בשם "רוצח נעלם בחשיכה", העוסקת בפרשה מנקודת מבטה של מקנמרה ובשיתוף צילומים והקלטות שלה לפני מותה.

## קישורים חיצוניים
* 

* 
* Who Done It? An Interview With Michelle McNamara, באתר Almost Always Books, 8 באפריל 2011

## הערות שוליים

קטגוריה:אמריקאים ילידי אילינוי
קטגוריה:אוק פארק (אילינוי): אישים
קטגוריה:בלוגריות אמריקאיות
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
קטגוריה:אמריקאיות שנפטרו ב-2016
קטגוריה:אמריקאים שנפטרו ב-2016
נואה מילס

**נואה מילס** (באנגלית: **Noah Mills**; נולד ב-26 באפריל 1983) הוא דוגמן ושחקן קנדי.

## ביוגרפיה
מילס נולד בטורונטו, אונטריו, קנדה, הצעיר מבין חמישה ילדים, עם שני אחים גדולים ושתי אחיות גדולות. הוא גדל בבולטימור, מרילנד, לפני שהלך ללמוד בפנימייה בקנדה ובאוסטרליה. לאחר שסיים את לימודיו בפנימייה בקנדה, הוא תכנן ללמוד בקולג' כדי ללמוד פסיכולוגיה. עם זאת, סוכנות מקומית פנתה אליו והציעה לו חוזה דוגמנות, עד מהרה הוא עבר לניו יורק וכמה שבועות לאחר מכן הוא כבר הופיע בתצוגת אופנה של גוצ'י. 

## קריירה

#### דוגמנות
ב-2004 הוא צעד בתצוגות של גוצ'י ואיב סן-לורן בפריז ובמילאנו וב-2005 הוא חתם על חוזה עם דולצ'ה וגבאנה, ב-2009 הופיע בעירום בקמפיין של החברה לצד דוגמניות כמו קלאודיה שיפר ונעמי קמפבל. ב-2011 דגמן לחברת לקוסט.

#### משחק
ב-2010 הוא הופיע בסרט "סקס והעיר הגדולה 2" כאחד מהרומנים של סמנתה. ב-2011 החל לשחק בקומדיית המצבים "מרוששות" בתפקיד רובי, במשך שלושה פרקים. 

בשנת 2017 החל לשחק בסדרת הטלוויזיה הצבאית "האמיצים" של רשת NBC, בתפקיד ג'וסף ג'י. מגווייר לצד השחקנים אן הייש ומייק ווגל. 

בשנת 2018 שיחק בסרט הטלוויזיה של לייפטיים "המגפיים של סנטה". 

בשנת 2019 שיחק בסדרת המשטרה "The Enemy Within**" ברשת NBC בתפקיד הראשי לצדה של ג'ניפר קרפנטר.

בשנת 2021, מילס נבחר לשחק בתפקיד ג'סי בון בסדרה "" של רשת CBS.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה קנדים
קטגוריה:דוגמנים קנדים
קטגוריה:קנדים שנולדו ב-1983
קטגוריה:NCIS
ט.ס.ק. טאבריה

**קבוצת ט.ס.ק** (טבריה סימפרופול קרים; ברוסית: **Футбольный клуб «ТСК-Таврия» Симферополь**) היא קבוצת כדורגל מחצי האי קרים שהוקמה כיורשת לקבוצת טאבריה סימפרופול ומתמודדת באליפות חצי האי קרים, בה זכתה בעונת 2015/16.

הקבוצה הוקמה בעקבות אירועי סיפוח חצי האי קרים, באוגוסט 2014. בעונת 2014/2015 הקבוצה צורפה לליגה הרוסית השנייה, אזור דרום, אך לא הורשתה להמשיך להתחרות במפעלי הכדורגל הרוסיים ובמקום זאת הוקמה אליפות כדורגל בחצי האי קרים, בחסות אופ"א והיא צורפה לטורניר החדש.

הקבוצה מארחת את משחקיה באצטדיון לוקומוטיב בעיר סימפרופול המכיל 19,979 מושבים.

## היסטוריה

[160px|ממוזער|[סרגיי שבצ'נקו — ממייסדי ט.ס.ק ומאמנהּ הראשון]]
עד לפרוץ משבר אוקראינה, הקבוצה העיקרית שייצגה את העיר סימפרופול הייתה טאבריה סימפרופול, שגם זכתה בליגת העל האוקראינית בכדורגל בעונת 1992. לאחר סיפוח קרים לרוסיה, הקבוצה לא הורשתה להשתתף בליגות הכדורגל הרוסיות. בהמלצת אופ"א ופיפ"א הוחלט להקים קבוצות כדורגל חדשות בחצי האי קרים.

במקומה של טאבריה הוקמו בעיר סימפרופול שתי קבוצות חדשות: סקיף שהוקמה על ידי אלכסנדר בויצאן, מנכ"ל לשעבר בטאבריה וקבוצת ט.ס.ק., שהוקמה ביוזמת בוגרי קבוצת טאבריה אלכסנדר גאידש, אנדריי אופארין ואחרים. גאידש מונה למנכ"ל הקבוצה, עם סרגיי בורודקין כנשיא. שתי הקבוצות הגישו בקשה להשתתף בליגה הרוסית השנייה, אך התאחדות הכדורגל הרוסית קיבלה רק את ט.ס.ק..

משחק הבכורה של ט.ס.ק. בליגה הרוסית השנייה נערך ב-20 באוגוסט 2014 נגד קבוצת הצי של סבסטופול, שהסתיים בניצחון סבסטופול 2:0. ב-30 בנובמבר 2014 הקבוצה הפסידה לקרסנודאר-2 וסיימה במקום החמישי, אך ב-4 בדצמבר בישיבת ועדת ההוצאה לפועל של אופ"א הוחלט לאסור החל מ-1 בינואר 2015 על הקבוצות מחצי האי קרים להשתתף בטורנירים המאורגנים על ידי התאחדות הכדורגל הרוסית..

בהסכמת אופ"א הוקמה ליגה נפרדת בחצי האי קרים, בחסות אופ"א בשם "ליגת העל של איגוד הכדורגל בחצי האי קרים" ובמרץ 2015 הקבוצה צורפה לטורניר אליפות קרים בכדורגל. במאי 2016 הקבוצה זכתה באליפות חצי האי קרים.. באוגוסט 2019 גברה על סבסטופול בדו-קרב פנדלים במשחק הסופרקאפ של חצי האי קרים, שהסתיים בתוצאה (6)0:0(7).

בעונת 2022 הקבוצה זכתה באליפות ליגת העל בכדורגל של קרים בפעם השנייה בתולדותיה.

## הישגים ותארים
;
* **[[אליפות קרים בכדורגל|אליפות קרים]]:** 2016, 2022
* **גביע קרים:** 2022
* **הסופרקאפ של קרים:** 2016, 2019, 2022

## ראו גם
*טאבריה סימפרופול

## קישורים חיצוניים
* 

## הערות שוליים

קטגוריה:קרים: קבוצות כדורגל
קטגוריה:קבוצות כדורגל שהוקמו ב-2014
ט
אנג'לו קלויארו

**אנג'לו דומיניק קלויארו** (באנגלית: **Angelo Dominik Caloiaro**; נולד ב-28 ביולי 1989) הוא כדורסלן אמריקאי-איטלקי, המשחק באוסקה המשחקת בליגת העל היפנית.

## ראשית חייו וקריירת מכללות
קלויארו למד בתיכון הפרטי של הכנסייה הקתולית בסן חוזה, קליפורניה. הוא שיחק כדורסל מכללות עבור אוניברסיטת סן פרנסיסקו.

בשנתו הרביעית והאחרונה באוניברסיטה, קלויארו סיים עם ממוצעים של 14 נקודות, 5.9 ריבאונדים, 2.3 אסיסטים ו-1.7 חטיפות למשחק.

ב-28 בפברואר 2012, קלויארו נבחר להיות חלק מחמישית העונה באזור ה-West Coast (החוף המערבי).

## קריירה מקצוענית
### בולגריה (2012–2013)
ב-31 בינואר 2013 חתם קלויארו בקבוצה הבולגרית רילסקי ספורטיסט לשארית העונה.

### גרמניה (2013–2015)
ב-14 ביוני 2013 חתם בקבוצה הגרמנית מיטלדויטשר לעונת 2013-14. ב-5 בפברואר 2014, קלויארו נבחר ל-MVP של חודש ינואר. קלויארו סיים את עונתו הראשונה בגרמניה עם ממוצע 12 נקודות ו-4.2 ריבאונדים למשחק ונכנס לחמישיית העונה בליגת העל הגרמנית.

ב-25 ביולי 2014, קלויארו חתם לעונה אחת בטלקום בון. קלויארו עזר לבון להגיע לחצי הגמר של הגביע הגרמני 2015 ולפלייאוף ליגת העל הגרמנית 2015, שם הפסידו בסופו של דבר לרטיופארם אולם.

### ספרד (2015–2016)
ב-1 באוגוסט 2015 קלויארו חתם בקבוצה הספרדית אוברדוירו לעונת 2015-16.

### טורקיה (2016–2018)
ב-3 ביולי 2016 חתם קלויארו בקבוצה הטורקית בויוקצ'קמסה לעונת 2016-17.

ב-5 ביולי 2017 חתם קלויארו לעונה אחת בבאנביט. ב-28 במאי 2018, קלויארו קבע שיא קריירה של 29 נקודות, 10 מ-12 מהשדה, כולל 5 ריבאונדים, 5 אסיסטים ו-3 חטיפות בהפסד 81–86 בפלייאוף לפנרבחצ'ה. קלויארו סיים את העונה עם ממוצעים של 13.1, 5.9 ריבאונדים, 1.8 אסיסטים ו-1.2 חטיפות למשחק, הוא עזר לבאנביט להגיע לרבע גמר ליגת האלופות של פיב"א 2018, ולהגיע לחצי גמר ליגת הפרמייר באסקט 2018. שם הפסידו בסופו של דבר לפנרבחצ'ה.

### ישראל (2018–2022)
ב-26 ביוני 2018, קלויארו חתם לשנתיים בשורות מכבי תל אביב. ב-24 בינואר 2019 רשם את משחקו הטוב בשורותיה עם 20 נקודות, בניצחונה של מכבי 75–84 על פנאתינייקוס במשחק שהתקיים בתל אביב.

ב-17 באוגוסט 2020, הודיעה מכבי תל אביב על הארכת החוזה של קלויארו בשנתיים נוספות.

### טורקיה (2022–)
ב-15 ביולי 2022 חתם קלויארו בגלאטסראיי.

## תארים
; מכבי תל אביב
* אליפויות (3): 2018/2019, 2019/2020, 2020/2021
*גביע המדינה (1): 2020/2021
*גביע ווינר (2): 2020, 2021

## קישורים חיצוניים

* פרופיל השחקן באתר של אוניברסיטת סן פרנסיסקו
* פרופיל השחקן באתר RealGM
* פרופיל השחקן באתר Eurobasket.com
* פרופיל השחקן באתר הליגה הספרדית 
* פרופיל השחקן באתר הליגה הגרמנית 

## הערות שוליים

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:כדורסלנים אמריקאים
קטגוריה:כדורסלנים איטלקים
קטגוריה:כדורסלני מיטלדויטשר
קטגוריה:כדורסלני אוברדוירו
קטגוריה:כדורסלני מכבי תל אביב
קטגוריה:כדורסלני אוניברסיטת סן פרנסיסקו
קטגוריה:כדורסלני טלקום בון
קטגוריה:כדורסלני באנוויט
קטגוריה:קליפורניה: כדורסלנים
קטגוריה:אמריקאים שנולדו ב-1989